Na temelju članka 17. stavka 1. Zakona o sustavu civilne zaštite („Narodne Novine“ broj 82/15, 118/18, 31/20), članka 59. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne Novine“ broj 49/17) i članka 32. Statuta Općine Kloštar Podravski („Službeni glasnik Koprivničko-križevačke županije“ broj 6/13, 3/18. i 7/20), Općinsko vijeće Općine Kloštar Podravski na \_\_\_\_\_\_\_ sjednici održanoj --. prosinca 2020. donijelo je

**PLAN RAZVOJA**

**sustava civilne zaštite na području Općine Kloštar Podravski za 2021. godinu**

**s trogodišnjim financijskim učincima**

# 1. UVOD

Člankom 17. stavak 1. Zakona o sustavu civilne zaštite („Narodne Novine“ broj 82/15, 118/18, 31/20) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.

Na temelju Analize o stanju sustava civilne zaštite na području Općine Kloštar Podravski za 2020. godinu i Smjernica za organizaciju i razvoj sustava civilne zaštite na području Općine Kloštar Podravski za razdoblje 2020. do 2023., donosi se Plan razvoja sustava civilne zaštite na području Općine Kloštar Podravski za 2021. godinu s financijskim učincima za trogodišnje razdoblje (u daljnjem tekstu: Plan razvoja sustava civilne zaštite).

# 2. PLANSKI DOKUMENTI

U tabeli 1. navedeni su dokumenti iz područja civilne zaštite koje je potrebno izraditi u 2021. godini.

Tablica 1: Popis dokumenata iz područja civilne zaštite koje je Općina Kloštar Podravski u potrebi izraditi u 2021.god.

|  |  |  |  |  |  |
| --- | --- | --- | --- | --- | --- |
| **R.Br.** | **Naziv dokumenta** | **Nositelj izrade** | **Izrađivač** | **Rok izrade** | **Donosi** |
| 1. | Plan vježbi civilne zaštite Općine za 2022.god. | Općinski načelnik | Općina | prosinac 2021. | Općinski načelnik |
| 2. | Izrada elaborata za vježbu civilne zaštite | Stožer civilne zaštite | Upravljačka skupina | 30 dana prije održavanja vježbe civilne zaštite | Općinski načelnik |
| 3. | Analiza stanja sustava civilne zaštite za 2021.god. | Općinsko vijeće | Općina | prosinac 2021. | Općinsko vijeće |
| 4. | Plan razvoja sustava civilne zaštite za 2022. godinu s trogodišnjim financijskim učincima | Općinsko vijeće | Općina | prosinac 2021. | Općinsko vijeće |
| 5. | Procjena rizika od velikih nesreća | Radna skupina | Radna skupina | prosinac 2021. | Općinsko vijeće |
| 6. | Ažuriranje Plana djelovanja civilne zaštite | Općinski načelnik | Ovlaštenik | prosinac 2021. | Općinski načelnik |
| 7. | Rješenje o rasporedu pripadnika postrojbe civilne zaštite opće namjene | Općinski načelnik | Općina | prosinac 2021. | Općinski načelnik |
| 8. | Operativni postupovnik | Stožer civilne zaštite | Općina | prosinac 2021. | Načelnik Stožera civilne zaštite |
| 9. | Iskaznice za članove postrojbe civilne zaštite | Općinski načelnik | Općina | prosinac 2021. | Općinski načelnik |
| 10. | Odluka o imenovanju povjerenika civilne zaštite i njihovih zamjenika | Općinski načelnik | Općina | ožujak 2021. | Općinski načelnik |
| 11. | Odluka o imenovanju pravnih osoba od interesa za sustav civilne zaštite | Općinsko vijeće | Općina | ožujak 2021. | Općinsko vijeće |

## 2.1. VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE

Općina Kloštar Podravski osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite (Pravilnik o vođenju evidencije pripadnika operativnih snaga sustava civilne zaštite („Narodne Novine“ broj 75/16).

Evidencija se ustrojava za:

* za članove Stožera civilne zaštite,
* za članove postrojbe civilne zaštite opće namjene,
* za povjerenike i zamjenike povjerenika civilne zaštite,
* za koordinatore na lokaciji
* pravne osobe od interesa za sustav civilne zaštite.

Općina Kloštar Podravski dužna je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Koprivničko - križevačkoj županiji te u MUP – Ravnateljstvo civilne zaštite – Područni ured civilne zaštite Varaždin – Služba civilne zaštite Koprivnica, sukladno Pravilniku o vođenju evidencija pripadnika operativnih snaga sustava civilne zaštite ("Narodne Novine“ broj 75/16).

Kontakt podatke (adrese, fiksni i mobilni telefonski brojevi) u planskim dokumentima potrebno je kontinuirano ažurirati.

NOSITELJ: Općina Kloštar Podravski

IZVRŠITELJ: Jedinstveni upravni odjel

ROK: prosinac 2021.god.

# 3. OPERATIVNE SNAGE SUSTAVA CIVILNE ZAŠTITE

## 3.1. STOŽER CIVILNE ZAŠTITE

* Stožer civilne zaštite potrebno je upoznati s Planom djelovanja civilne zaštite

NOSITELJ: Stožer civilne zaštite, Općina Kloštar Podravski

IZVRŠITELJ: načelnik Stožera civilne zaštite

ROK: prosinac 2021.god.

* Pripremiti i održati vježbu operativnih snaga sustava civilne zaštite

NOSITELJ: Općina Kloštar Podravski

IZVRŠITELJ: Stožer civilne zaštite, upravljačka skupina i operativne snage sustava civilne zaštite.

ROK: Sukladno donesenom Planu vježbi civilne zaštite

* Evidencija Stožera civilne zaštite, ažuriranje osobnih podataka

NOSITELJ: Općina Kloštar Podravski

IZNRŠITELJ: Jedinstveni upravni odjel

ROK: kontinuirano tijekom godine

* Izrada Operativnog postupovnika za postrojbu civilne zaštite opće namjene

NOSITELJ: Stožer civilne zaštite i Općina Kloštar Podravski

IZVRŠITELJ: načelnik Stožera civilne zaštite

ROK: prosinac 2021.god.

## 3.2. POSTROJBA CIVILNE ZAŠTITE OPĆE NAMJENE

Postrojba civilne zaštite opće namjene osnivana je za provođenje mjere civilne zaštite asanacije terena, potporu u provođenju mjera evakuacije, spašavanja, prve pomoći, zbrinjavanja ugroženog stanovništva te zaštite od poplava.

Sukladno članku 6. Uredbe o sastavu i strukturi postrojbi civilne zaštite („Narodne novine“ broj 27/17) postrojba civilne zaštite opće namjene Općine Kloštar Podravski sastoji se od :

* upravljačke skupine i
* operativne skupine.

Upravljačka skupina sastoji se od dva pripadnika, a svaka operativna skupina sastoji se od osam (8) pripadnika. Svaka operativna skupina ima svoga voditelja.

Postrojba civilne zaštite opće namjene Općine Kloštar Podravski postupa sukladno Operativnom postupovniku koji će donijeti načelnik Stožera civilne zaštite Općine Kloštar Podravski.

* Pripadnike postrojbe civilne zaštite opće namjene potrebno je rasporediti Rješenje o rasporedu članova postrojbe civilne zaštite opće namjene

Općinski načelnik Rješenjem će imenovati članove postrojbe sukladno Odluci o osnivanju postrojbe civilne zaštite opće namjene Općine Kloštar Podravski te ih rasporediti na dužnosti unutar postrojbe civilne zaštite opće namjene.

NOSITELJ: Općina Kloštar Podravski

IZVRŠITELJ: Općinski načelnik

Rok: prosinac 2021.god.

* Upoznati s dokumentima civilne zaštite Općine Kloštar Podravski (Procjena rizika od velikih nesreća, Plan djelovanja civilne zaštite, Operativni postupovnik)

NOSITELJ: Općina Kloštar Podravski i Stožer civilne zaštite

IZVRŠITELJ: načelnik Stožera civilne zaštite i zamjenik načelnika Stožera civilne zaštite

ROK: prosinac 2021.god.

* Sudjelovanje na vježbi operativnih snaga sustava civilne zaštite Općine Kloštar Podravski

NOSITELJ: Općina Kloštar Podravski

IZVRŠITELJ: Stožer civilne zaštite, upravljačka skupina i operativne snage sustava civilne zaštite.

ROK: Sukladno donesenom Planu vježbi civilne zaštite

* Osposobljavanje pripadnika postrojbe civilne zaštite opće namjene

NOSITELJ: Općina Kloštar Podravski

IZVRŠITELJ: MUP – Ravnateljstvo civilne zaštite

ROK: 2021.god.

* Evidencija postrojbe civilne zaštite opće namjene, ažuriranje osobnih podataka

NOSITELJ: Općina Kloštar Podravski

IZVRŠITELJ: Jedinstveni upravni odjel

ROK: kontinuirano tijekom godine

* Izrada iskaznica članova postrojbe civilne zaštite opće namjene

NOSITELJ: Općina Kloštar Podravski

IZVRŠITELJ: Jedinstveni upravni odjel

ROK: prosinac 2021.god.

## 3.3. OPERATIVNE SNAGE VATROGASTVA

U cilju spremnosti i brzog djelovanja operativnih snaga vatrogastva za 2021.god. u planu su sljedeće aktivnosti:

Tablica 2: Prikaz planiranih aktivnosti i opreme koja nedostaje – VZ Kloštar Podravski

|  |  |
| --- | --- |
| **POPIS OPREME KOJU SE PLANIRA NABAVITI U 2021.god.** | - odrediti će se naknadno po usvajanju Proračuna Općine Kloštar Podravski, a vezano uz sredstva namijenjena za civilnu zaštitu |
| **POPIS AKTIVNOSTI KOJE SE PLANIRA PROVESTI U 2021.god.** | - osposobljavanja, edukacije, vježbe i intervencije |

NOSITELJ: Operativne snage vatrogastva Općine Kloštar Podravski

IZVRŠITELJ: Operativne snage vatrogastva Općine Kloštar Podravski

ROK: 2021.god.,

## 3.4. HRVATSKI CRVENI KRIŽ – Gradsko društvo Crvenog križa Đurđevac

Tablica 3: Prikaz plana aktivnosti i nabave opreme GDCK Đurđevac za 2021.god.

|  |  |
| --- | --- |
| **POPIS OPREME KOJU SE PLANIRA NABAVITI U 2021.god.** | - uniforme, vreće za spavanje, setovi osobne higijene |
| **POPIS AKTIVNOSTI KOJE SE PLANIRA PROVESTI U 2021.god.** | - edukacija interventnog tima u 8/2021  - djelovanje prema potrebama na terenu i pružanje pomoći osobama u potrebi |

NOSITELJ: Gradsko društvo Crvenog križa Đurđevac

IZVRŠITELJ: Gradsko društvo Crvenog križa Đurđevac

ROK: 2021.god.

## 3.5. HRVATSKA GORSKA SLUŽBA SPAŠAVANJA (HGSS) – Stanica Koprivnica

Tablica 4: Prikaz plana aktivnosti i nabave opreme HGSS – Stanica Koprivnica za 2021.god.

|  |  |
| --- | --- |
| **POPIS OPREME KOJU SE PLANIRA NABAVITI U 2021.god.** | - dopuna i održavanje spašavateljske opreme, infrastrukturna oprema za edukacije / poligon za edukaciju i kondiciranje, dopuna i zamjena plovila i vozila shodno stanju starosti, osobni spašavateljski kompleti, medicinska oprema, imobilizacijska i transportna sredstva, ronilačka oprema i dr.  Npr., zapovjedni šator na napuhavanje, agregat, kompleti spašavateljske opreme, medicinska nosila i oprema, prijenosna računala, oprema za zapovjedno vozilo… |
| **POPIS AKTIVNOSTI KOJE SE PLANIRA PROVESTI U 2021.god.** | - prema Planu rada i programu aktivnosti za 2021.god. |

Hrvatska gorska služba spašavanja (HGSS) – Stanica Koprivnica sudjelovati će u vježbi civilne zaštite Općine Kloštar Podravski.

NOSITELJ: Hrvatska gorska služba spašavanja – Stanica Koprivnica

IZVRŠITELJ: Hrvatska gorska služba spašavanja – Stanica Koprivnica

ROK: 2021.god.

## 3.6. POVJERENICI CIVILNE ZAŠTITE I NJIHOVI ZAMJENICI

Općinski načelnik će donijeti Odluku o imenovanju povjerenika i zamjenika povjerenika u skladu s Pravilnikom o mobilizaciji, uvjetima i načinu rada operativnih snaga sustava civilne zaštite („Narodne Novine“ br. 69/16). Povjerenici civilne zaštite i njihovi zamjenici imenuju se za ulicu, naselje ili grupe naselje Općine Kloštar Podravski, a sukladno kriteriju 1 povjerenik i 1 zamjenik povjerenika za maksimalno 300 stanovnika.

Povjerenici civilne zaštite Općine Kloštar Podravski imenovati će se kakao slijedi:

* Za naselje Budančevica (2 povjerenik i 2 zamjenik povjerenika na ukupno 527 st.),
* Za naselje Budančevica (2 povjerenik i 2 zamjenik povjerenika na ukupno 527 st.),
* Za naselje Kozarevac (2 povjerenika i 2 zamjenika povjerenika na ukupno 560 st.),
* Za naselje Prugovac (2 povjerenika i 2 zamjenika povjerenika na ukupno 687 st.).

NOSITELJ: Općina Kloštar Podravski

IZVRŠITELJ: Općinski načelnik

ROK: ožujak 2021.god.

* Povjerenike civilne zaštite potrebno je poznati s dokumentima civilne zaštite Općine Kloštar Podravski (Procjena rizika od velikih nesreća, Plan djelovanja civilne zaštite)

NOSITELJ: Stožer civilne zaštite, Općina Kloštar Podravski

IZVRŠITELJ: načelnik Stožera civilne zaštite

ROK: prosinac 2021.god.

* Osposobljavanje povjerenika civilne zaštite i njihovih zamjenika

NOSITELJ: Općina Kloštar Podravski

IZVRŠITELJ: MUP – Ravnateljstvo civilne zaštite

ROK: 2021.god.

* Evidencija povjerenika i zamjenika povjerenika, ažuriranje osobnih podataka

NOSITELJ: Općina Kloštar Podravski

IZVRŠITELJ: Jedinstveni upravni odjel

ROK: kontinuirano tijekom godine

Povjerenici civilne zaštite i njihovi zamjenici sudjeluju u vježbi civilne zaštite Općine Kloštar Podravski.

## 3.7. KOORDINATORI NA LOKACIJI

Za područje Općine Kloštar Podravski imenovan je jedan koordinator na lokaciji i jedan zamjenik koordinatora na lokaciji.

Ovisno o specifičnostima izvanrednog događaja načelnik Stožera civilne zaštite Općine određuje koordinatora i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa stožerom tijekom trajanja poduzimanja mjera i aktivnosti na otklanjanju posljedica izvanrednog događaja.

Koordinatora na lokaciji Stožer civilne zaštite Općine nakon zaprimanja obavijesti o velikoj nesreći ili katastrofi, mobilizira odmah po saznanju i upućuje ga na mjesto incidenta prije dolaska operativnih snaga.

NOSITELJ: Stožer civilne zaštite i Općine Kloštar Podravski

IZVRŠITELJ: načelnik Stožera civilne zaštite

ROK: ovisno o pojavi neželjenog događaja

* Evidencija koordinatora na lokaciji, ažuriranje osobnih podataka

NOSITELJ: Općina Kloštar Podravski

IZVRŠITELJ: Jedinstveni upravni odjel

ROK: kontinuirano tijekom godine

Koordinatori na lokaciji sudjeluju u vježbi civilne zaštite Općine Kloštar Podravski.

## 3.8. PRAVNE OSOBE OD INTERESA ZA SUSTAV CIVILNE ZAŠTITE

Općinsko vijeće Općine Kloštar Podravski donijeti će Odluku o određivanju Pravnih osoba od interesa za sustav civilne zaštite Općine Kloštar Podravski.

Pravne osobe od interesa za sustav civilne zaštite iz članka 1. ove Odluke sudjeluju s ljudskim snagama i materijalnim resursima u provedbi mjera i aktivnosti u sustavu civilne zaštite.

Općina Kloštar Podravski kao pravnu osobu od interesa za sustav civilne zaštite odrediti će:

* Komunalno KP d.o.o., Kloštar Podravski

NOSITELJ: Općinsko vijeće i Općina Kloštar Podravski

IZVRŠITELJ: Predsjednik Općinskog vijeća

ROK: ožujak 2021.god.

Sukladno Pravilniku o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja („Narodne Novine“ broj 49/17) pravne osobe koje su odlukom Općinskog vijeća određene od interesa za sustav civilne zaštite dužne su izraditi operativni plan civilne zaštite.

Pravne osobe operativni plan izrađuju na temelju dobivene odluke Općinskog načelnika.

Pravne osobe operativnim planom razrađuju tko će provesti zadaće, kada, prije, za vrijeme ili neposredno nakon velike nesreće i katastrofe, s kojim resursima te tko je za organiziranje snaga i provođenja zadaća odgovoran.

NOSITELJ: Rukovodeća osoba, pravne osobe od interesa za sustav civilne zaštite

IZVRŠITELJ: Rukovodeća osoba, pravne osobe od interesa za sustav civilne zaštite

ROK: prosinac 2021.god.

* Upoznavanje pravnih osoba od interesa za sustav civilne zaštite s Planom djelovanja civilne zaštite

NOSITELJ: Stožer civilne zaštite, Općina Kloštar Podravski

IZVRŠITELJ: načelnik Stožera civilne zaštite

ROK: prosinac 2021.god.

* Evidencija pravnih osoba od interesa za sustava civilne zaštite, ažuriranje osobnih podataka

NOSITELJ: Općina Kloštar Podravski

IZVRŠITELJ: Jedinstveni upravni odjel

ROK: kontinuirano tijekom godine

# 4. SUSTAV UZBUNJIVANJA GRAĐANA

Cilj: uspostava sustava uzbunjivanja. U organizaciji zaštite i spašavanja u Općini, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava zaštite i spašavanja, stoga je potrebno:

* nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa
* provjeriti čujnost sirena na području Općine Kloštar Podravski.

Izvršitelji: Operateri (vlasnici objekata s opasnim tvarima), MUP – Ravnateljstvo civilne zaštite – Područni ured civilne zaštite Varaždin – Služba civilne zaštite Koprivnica, Dobrovoljna vatrogasna društva i Općina Kloštar Podravski.

# 5. FINANCIRANJE SUSTAVA CIVILNE ZAŠTITE

Cilj: racionalno, funkcionalno i učinkovito djelovanje sustava civilne zaštite. Prema Zakonu o sustavu civilne zaštite („Narodne Novine“ broj 82/15, 118/18, 31/20), izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Prema tome, u proračunu Općine Kloštar Podravski za 2021.god., u skladu s ostalim posebnim propisima, implementirati će se sljedeće stavke:

|  |  |  |  |  |
| --- | --- | --- | --- | --- |
| **R. Br.** | **OPIS POZICIJE** | **PLAN ZA 2021.** | **PLAN ZA 2022.** | **PLAN ZA 2023.** |
| **1.** | **STOŽER ZAŠTITE I SPAŠAVANJA I POSTROJBE CIVILNE ZAŠTITE**  -Osiguranje uvjeta za evakuaciju, zbrinjavanje sklanjanje i druge aktivnosti i mjere u zaštiti i spašavanju  -Stožer zaštite i spašavanja  -Zapovjedništva civilne zaštite  -Postrojbe civilne zaštite  -Povjerenici civilne zaštite  -Voditelji skloništa  - Oprema (vreće za punjenje pijeska)  - oprema prema potrebi  UKUPNO | 70.000,00  **70.000,00** | 63.700,00  **63.700,00** | 62.300,00  **62.300,00** |
| **2.** | **VATROGASTVO**   * javne vatrogasne postrojbe * vatrogasna zajednica općine   UKUPNO | 54.000,00  216.000,00  **270.000,00** | 49.140,00  196.560,00  **245.700,00** | 48.060,00  192.240,00  **240.300,00** |
| **3.** | **SKLONIŠTA**   * tekuća održavanja * tehnička kontrola * investicijsko održavanje   UKUPNO | 0,00  **0,00** | 0,00  **0,00** | 0,00  **0,00** |
| **4.** | **UDRUGE GRAĐANA**  (lovačke udruge i dr.)  UKUPNO | 15.000,00  **15.000,00** | 13.650,00  **13.650,00** | 13.350,00  **13.350,00** |
| **5.** | **SLUŽBE I PRAVNE OSOBE KOJIMA JE ZAŠTITA I SPAŠAVANJE REDOVITA DJELATNOST:**  Hitna pomoć, javno zdravstvo, socijalna služba, Crveni križ, veterinarska služba, zaštita bilja, zaštita okoliša, javna poduzeća za održavanje komunalne infrastrukture (vodovod, kanalizacija, čistoća, groblja i dr.) kao i pravne osobe koje se bave građevinskom, prijevozničkom, turističkom i drugim djelatnostima od interesa za zaštitu i spašavanje  UKUPNO | 45.000,00  **45.000,00** | 40.950,00  **40.950,00** | 40.050,00  **40.050,00** |
|  | **SVEUKUPNO ZA SUSTAV CIVILNE ZAŠTITE** | **400.000,00** | **364.000,00** | **356.000,00** |

# 6. ZAKLJUČAK

Donošenjem Zakona o sustavu civilne zaštite („Narodne Novine“, broj 82/15, 118/18, 31/20) i zakonskih akata proizlaze zadaće i okvirna dinamika provođenja poslova u sustavu civilne zaštite Općine Kloštar Podravski.

U 2021. godini pokazuje se potrebnim nastaviti aktivni rad u usklađenju i unaprjeđenju sustava civilne zaštite Općine Kloštar Podravski i to posebice sljedećim aktivnostima:

* ažuriranje postojećih planskih dokumenata,
* osposobljavanjem i opremanjem operativnih snaga sustava civilne zaštite,
* ažuriranjem podataka o operativnim snagama u sustavu civilne zaštite,
* osiguravanjem planiranih proračunskih sredstva za organizaciju i razvoj sustava civilne zaštite.

**OPĆINSKO VIJEĆE**

**OPĆINE KLOŠTAR PODRAVSKI**

|  |  |  |
| --- | --- | --- |
| **KLASA: 011-02/20-01/** |  |  |
| **URBROJ: 2137/16-20-** |  |  |
| **Kloštar Podravski, 2020.** |  |  |

**PREDSJEDNIK:**

**Antun Karas**